CELEX: 62011CN0100
Language: hu
Date: 2011-03-02 00:00:00
Title: C-100/11. P. sz. ügy: A T-345/08. sz., Helena Rubinstein SNC, L'Oréal SA kontra Belső Piaci Harmonizációs Hivatal (védjegyek és formatervezési minták) (OHIM), Allergan, Inc. ügyben 2010. december 16-án hozott ítélet ellen Helena Rubinstein és a L'Oréal által 2011. március 2-án benyújtott fellebbezés

14.5.2011   
            
            
               HU
            
            
               Az Európai Unió Hivatalos Lapja
            
            
               C 145/12
            
         A T-345/08. sz., Helena Rubinstein SNC, L'Oréal SA kontra Belső Piaci Harmonizációs Hivatal (védjegyek és formatervezési minták) (OHIM), Allergan, Inc. ügyben 2010. december 16-án hozott ítélet ellen Helena Rubinstein és a L'Oréal által 2011. március 2-án benyújtott fellebbezés
   (C-100/11. P. sz. ügy)
   2011/C 145/17
   Az eljárás nyelve: angol
   
      Felek
   
   
      Fellebbezők: Helena Rubinstein SNC, L'Oréal SA (képviselő: A. von Mühlendahl, Rechtsanwalt)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (OHIM), Allergan, Inc.
   
      A fellebbezők kérelmei
   
   
               —
            
            
               A Bíróság helyezze hatályon kívül a Törvényszék T-345/08. és T-357/08. sz. egyesített ügyekben 2010. december 16-án hozott ítéletét;
            
         
               —
            
            
               a Bíróság utasítsa el az Allergan, Inc. által az OHIM törlési osztályának 2007. március 28-i, a 1118 C (Helena Rubinstein SNC, BOTOLIST) ügyben hozott határozatával és 2007. április 4-i, a 1120 C (L’Oréal SA, BOTOCYL) ügyben hozott határozatával szemben benyújtott fellebbezéseket;
            
         
               —
            
            
               a Bíróság az OHIM-ot kötelezze a Bíróság és a Törvényszék előtti eljárás, valamint az OHIM fellebbezési tanácsa előtti eljárás költségeinek viselésére.
            
         
      Jogalapok és fontosabb érvek
   
   A fellebbezők azt állítják, hogy a megtámadott ítélet hatályon kívül helyezésének a következők alapján van helye:
   
                
            
            
               A Törvényszék megsértette a 40/94 rendelet (1) 8. cikkének (5) bekezdésével összefüggésben értelmezett 52. cikkének (1) bekezdését, amikor akként határozott, hogy az OHIM helytállóan állapította meg, hogy az Allergan, Inc. által hivatkozott korábbi védjegyek jó hírnévvel rendelkeznek, továbbá hogy a vitatott védjegyek használata sértené vagy tisztességtelenül kihasználná a korábbi védjegyek megkülönböztető képességét vagy jó hírnevét.
            
         
                
            
            
               A Törvényszék megsértette a közösségi védjegyről szóló 40/94/EK tanácsi rendeletnek a közösségi védjegyről szóló 40/94/EK tanácsi rendelet végrehajtásáról szóló, 1995. december 13-i 2868/95/EK módosított bizottsági rendelet (2) (HL L 303., 1. o.; magyar nyelvű különkiadás 17. fejezet, 1. kötet, 189. o.). 38. szabályának (a továbbiakban: 38. szabály) (2) bekezdésével összefüggésben értelmezett 115. cikkét, amikor olyan bizonyítékot vett tekintetbe, amelyet nem az eljárás nyelvén nyújtottak be.
            
         
                
            
            
               A Törvényszék megsértette a 40/94 rendelet 63. cikkét, amikor a vitatott határozatokat téves jogi kritériumok alapján vizsgálta felül és hagyta helyben.
            
         
                
            
            
               A Törvényszék megsértette a 40/94 rendelet 73. cikkét, amikor akként határozott, hogy a vitatott határozatokat kellő módon indokoltak.
            
         
      (1)  HL L 11., 1. o., magyar nyelvű különkiadás 17. fejezet, 1. kötet, 146. o.
   
      (2)  HL L 303., 1. o.; magyar nyelvű különkiadás 17. fejezet, 1. kötet, 189. o.